РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 14

от заседание на Комисия ”Професионална квалификация и 
информационни технологии”,
проведено на 29.04.2020 г.

Днес, 29.04.2020 г. /сряда/ от 15:00 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА - отсъства 
СВЕТЛАНА БОШНАКОВА
СЕВДАЛИН МАВРОВ	
            
На заседанието присъстват експертните сътрудници на комисията: инж. Валери Михайлов – директор на дирекция „ИТСС“ и инж. Анелия Чомакова – началник отдел „ИО“.

1.ОТНОСНО: Доклад от директора на дирекция „Международна дейност“ относно писмо от Екатерина Захариева – заместник министър-председател по правосъдната реформа и министър на външните работи относно изготвянето на първия годишен доклад за върховенството на правото.

Комисия “Професионална квалификация и
информационни технологии”
Р Е Ш И :

1.1. Приема изготвената информация във връзка с първия годишен доклад за върховенството на правото. 
	1.2. Изпраща информацията на дирекция „Международна дейност“, по компетентност.

2.ОТНОСНО: Писмо от Гергана Мутафова относно избор на тип хардуерно оборудване за обезпечаване работата на Единна информационна система на съдилищата (ЕИСС) и Специализирана информационна система, включваща инструменти за анализ и мониторинг на факторите, свъзрани със социално-икономическото развитие на съдебните райони и натовареността на съдилищата и прокуратурите (СИСМА), разработвани по проект „Създаване на модел за оптимизация на съдебната карта на българските съдилища и прокуратури и разработване на единна информационна система на съдилищата“ по ОПДУ.
С оглед спецификата на избора на решение за типа на хардуера, отражението, което този избор би имал върху работата на ЕИСС и ще има върху финансовите разходи при бъдещите разширения на капацитета на хардуера, които са неизбежни,

Комисия „Професионална квалификация и
информационни технологии”
Р Е Ш И :

2.1. Разрешаването на поставения проблем е извън компетентността на комисията, поради липсата на практически опит в съдебната система с хиперконвергентни инфраструктури - HCI (Hyper-converged infrastructure).

3.ОТНОСНО: Писмо от Евгени Диков във връзка с изпълнение на договор и постъпило писмо от „Контракс“ АД относно необходимост от изграждане на свързаност до Районен съд – Сливница.

Комисия „Професионална квалификация и
информационни технологии”
Р Е Ш И :

3.1. Изпраща писмото от „Контракс“ АД на административния ръководител на Районен съд – Сливница, по компетентност.

4.ОТНОСНО: Писмо от Евгени Диков във връзка с предложение на и.ф. административен ръководител на Районен съд – Генерал Тошево за изграждане на трасе между гр. Генерал Тошево и гр. Добрич през мрежовата инфраструктура А1 България ЕАД към Единната електронна съобщителна мрежа (ЕЕСМ) на държавната администрация.
Във връзка с изпълнението на договор с предмет „Доставка, монтаж и пускане в експлоатация на основно и съпътстващо оборудване за видеоконференти връзки и прилежащо обучение“ по проект „Изграждане на средства за видеоконферентни връзки и тяхното използване във фазите на досъдебно и съдебно производство, включително и при трансгранично сътрудничество в правораздаването“, финансиран от Оперативна програма „Добро управление“

Комисия „Професионална квалификация и
информационни технологии”
Р Е Ш И :

4.1. Изграждането на трасе между гр. Генерал Тошево и гр. Добрич през мрежовата инфраструктура А1 България ЕАД към Единната електронна съобщителна мрежа (ЕЕСМ) на държавната администрация е целесъобразно.
4.2. Изпраща решението по т. 4.1 на Комисия „Бюджет и финанси" към Пленума на ВСС, по компетентност.
4.3. Да се изпрати писмо до държавна агенция "Електронно управление" със запитване за възможността за изграждане от тяхна страна на директна свързаност на Районен съд – Сливница и Районен съд – Генерал Тошево към Единната електронна съобщителна мрежа (ЕЕСМ) на държавната администрация. 
4.4. Да се изпрати писмо до г-жа Екатерина Захариева - заместник министър-председател по правосъдната реформа и министър на външните работи, за съдействие относно изграждането на свързаност на съдилищата чрез Единната електронна съобщителна мрежа (ЕЕСМ) на държавната администрация, предвид важността ѝ по отношение на въвеждането на електронно правосъдие в РБългария.

5.ОТНОСНО: Отворено писмо от адвокат Владимир Радославов Дончев във връзка с дистанционно /онлайн/ провеждане на съдебни заседания.

Комисия „Професионална квалификация и
информационни технологии”
Р Е Ш И :

5.1. Приема за сведение отвореното писмо от адвокат Владимир Радославов Дончев във връзка с дистанционно /онлайн/ провеждане на съдебни заседания.

6.ОТНОСНО: Отговор от административния ръководител на Районен съд – Свиленград във връзка с решение на КПКИТ по протокол № 10/26.03.2020 г., т. 5,  за осигуряване на средства за закупуване на 4 броя принтери и 1 брой МФУ.

Комисия „Професионална квалификация и
информационни технологии”
Р Е Ш И :

6.1. Съгласно решение на Комисия „Бюджет и финанси“ към Пленума на ВСС по протокол № 12/01.04.2020 г., т. 1, искането от административния ръководител на Районен съд – Свиленград към настоящия момент е нецелесъобразно.
6.2. Изпраща решението по т. 6.1 на административния ръководител на Районен съд – Свиленград, за сведение.

7.ОТНОСНО: Искане от административния ръководител на Районен съд – Каварна за осигуряване на средства за закупуване на 1 брой сървър и 1 брой лиценз за сървър.
Искането е за осигуряване на средства за подмяна на сървър, закупен през 2007 г., който е с констатирани дефекти от месец декември 2019 г. Евентуалното отлагане на извършването на разходите за неговата подмяна и лиценз за сървърна операционна система предполага висок риск от ново дефектиране, което би довело до сериозни затруднения или спиране на работния процес в Районен съд – Каварна. Във връзка с гореизложеното
  
Комисия „Професионална квалификация и
информационни технологии”
Р Е Ш И :

7.1. Искането от административния ръководител на Районен съд – Каварна за осигуряване на средства за закупуване на 1 брой сървър на стойност 7 050,00 лв. с ДДС и 1 брой ОС Windows Server 2019 Std. на стойност 1 700,00 лв. с ДДС е целесъобразно.
7.2. Изпраща решението по т. 7.1 ведно с доклад на Комисия „Бюджет и финанси" към Пленума на ВСС, по компетентност.

8.ОТНОСНО: Отговор от „Информационно обслужване“ АД във връзка с предложение за допълнение в съдържанието на възлагателно писмо до ЧСИ в САС „Съдебно деловодство“, изложено в писмо от и.ф. административен ръководител на Окръжен съд – Стара Загора, разгледано в заседание на КПКИТ по протокол № 10/26.03.2020 г., т. 1.

Комисия „Професионална квалификация и
информационни технологии”
Р Е Ш И :

8.1. Приема за сведение отговора от „Информационно обслужване“ АД във връзка с предложение за допълнение в съдържанието на възлагателно писмо до ЧСИ в САС „Съдебно деловодство“, изложено в писмо от и.ф. административен ръководител на Окръжен съд – Стара Загора, разгледано в заседание на КПКИТ по протокол № 10/26.03.2020 г., т. 1.

ПРЕДСЕДАТЕЛ НА КОМИСИЯ
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /п/

КАЛИНА ЧАПКЪНОВА